Translate the text from Welsh to English.



 
Cafodd prosiect Doeth am Iechyd Cymru ei lansio yn 2016 i astudio iechyd a lles pobl Cymru ac i helpu'r gwasanaeth iechyd a'r gwasanaethau cymdeithasol i gynllunio ar gyfer y dyfodol. Mae'r astudiaeth, sy'n cael ei chefnogi gan Lywodraeth Cymru a'i harwain gan Brifysgolion Caerdydd ac Abertawe, yn gofyn i bobl ateb cwestiynau am eu hiechyd, eu ffordd o fyw a'u lles mewn arolwg 10 munud ar\-lein, ac i wneud hynny bob chwe mis. 

Gan adeiladu ar fomentwm yr ymgyrch wedi iddi gyrraedd y garreg filltir o gael 10,000 o bobl yn ymuno â hi, addawodd Clybiau Ffermwyr Ifanc o bob rhan o'r wlad ei chefnogi drwy annog eu haelodau i gymryd rhan yn yr astudiaeth er mwyn creu darlun cywir o iechyd yng Nghymru. 

Dywedodd Alice Hammond, Bydwraig Uwchsain gyda Bwrdd Iechyd Addysgu Powys ac aelod o Glwb Ffermwyr Ifanc Maesyfed:


> “Gan fy mod yn gweithio yn y gwasanaeth iechyd, dw i'n gwybod yn iawn pa mor hanfodol bwysig yw cael yr wybodaeth ddiweddaraf am brofiadau pobl o ran eu hiechyd a hefyd o ran ein gwasanaethau iechyd. Dw i wrth fy modd y bydd Ffederasiwn Ffermwyr Ifanc Cymru yn hyrwyddo'r astudiaeth bwysig hon a fydd yn ein helpu ni i gyd i gynllunio ar gyfer dyfodol iechyd a lles pobl Cymru.
> 
> “Gyda mwy na 5000 o aelodau ar draws 157 o Glybiau Ffermwyr Ifanc mewn 12 o ffederasiynau sir, mae Clybiau Ffermwyr Ifanc Cymru yn cynnig cyfle delfrydol i gysylltu â phobl ifanc ym mhob cwr o'r wlad a'u hannog i gymryd rhan.”

Dywedodd Prif Swyddog Meddygol Cymru, Dr Frank Atherton: 


> “Mae prosiect ymchwil Doeth am Iechyd Cymru yn brosiect uchelgeisiol, a dw i mor falch o weld bod pobl ifanc yn deall manteision yr astudiaeth hon a fydd mor arwyddocaol. 
> 
> “Mae cael Clybiau Ffermwyr Ifanc Cymru yn dangos eu cefnogaeth heddiw yn hwb sylweddol ymlaen a fydd yn ein helpu i greu darlun cliriach ac i baratoi ar gyfer y dyfodol. Fodd bynnag, er bod yr astudiaeth wedi cyrraedd carreg filltir fawr o 10,000 o bobl, mae angen o hyd i gynifer o bobl â phosibl ymuno â hi os ydym am sicrhau ei llwyddiant. 
> 
> “Dw i'n annog pawb dros 16 oed i dreulio deng munud yn rhoi gwybodaeth sylfaenol am eu hiechyd er mwyn creu dealltwriaeth a thriniaethau pwysig er budd cenedlaethau'r dyfodol.”

Dim ond blwyddyn sydd ers dechrau'r astudiaeth, ond mae eisoes wedi ymdrin â nifer o faterion iechyd pwysig, a chaiff arolygon newydd o iechyd deintyddol, iechyd meddwl a chyflyrau'r croen eu lansio yn y dyfodol agos. 

I gael rhagor o wybodaeth, ac i gwblhau'r arolwg, ewch i: www.healthwisewales.gov.wales neu ffoniwch dîm Doeth am Iechyd Cymru ar 0800 917 2172 / 02920 768 090 rhwng 8\.00am a 7\.00pm, ddydd Llun i ddydd Gwener. 







Translation:


 
Healthwise Wales was launched in 2016 to study the health and wellbeing of people in Wales and to help the NHS and social services plan for the future. The study, backed by the Welsh Government and led by Cardiff and Swansea Universities, asks participants to answer a 10\-minute online survey about their health, lifestyle and wellbeing every six months. 

Building on the momentum of the campaign, after it reached a milestone of 10,000 sign\-ups, Young Farmers Clubs across the country pledged their support to promote the study to their members and help provide an accurate picture of Wales’s health. 

Alice Hammond, Midwife Ultrasonographer with Powys Teaching Health Board and member of Radnor YFC said:


> “Working in the health service I know the vital importance of having up\-to\-date information about people’s experience of health and health services. I am delighted that members of the Wales Federation of YFC will be helping to promote this important study that will help all of us to plan for the future health and wellbeing of Wales. 
> 
> “With over 5000 members across 157 Young Farmers Clubs in 12 county federations, YFC Wales offers a great opportunity to reach out to young people across the country and encourage them to take part.”

Chief Medical Officer for Wales, Dr Frank Atherton said: 


> “Healthwise Wales is an ambitious project and I’m delighted that young people understand the benefits of such a significant study. 
> 
> “Having Wales YFC show their support today is a great boost to the project that will enable us to build a clearer picture and help prepare for the future. However, despite reaching a huge milestone of 10,000, we still need as many people as possible to get on board to ensure the study’s success. 
> 
> “I’m urging everyone over 16 to give just ten minutes of their time to provide basic health information that will generate important insights and treatments for generations to come.”

Only a year into the study, several significant health issues have already been covered and new surveys on dental health, mental health and skin conditions are set to be launched in the near future. 

For more information and to complete the survey, visit: www.healthwisewales.gov.wales or call the Healthwise Wales team on 0800 917 2172 / 02920 768 090 between 8\.00am and 7\.00pm, Monday to Friday.